b'\n_START_ARTICLE_\nVille Kyr\xc3\xb6nen\n_START_PARAGRAPH_\nWilhelm \xe2\x80\x9dVille\xe2\x80\x9d Kyr\xc3\xb6nen (14. tammikuuta 1891 Nilsi\xc3\xa4 \xe2\x80\x93 24. toukokuuta 1959 New York Yhdysvallat) oli suomalainen kest\xc3\xa4vyysjuoksija. H\xc3\xa4n kilpaili vuoden 1912 kes\xc3\xa4olympialaisissa maastojuoksukilpailussa. Henkil\xc3\xb6kohtaisessa kilpailussa h\xc3\xa4n sijoittui seitsem\xc3\xa4nneksi. Suomen joukkue voitti juoksussa joukkueolympiahopeaa, mutta koska Kyr\xc3\xb6nen oli nelj\xc3\xa4nneksi nopein suomalainen, h\xc3\xa4nt\xc3\xa4 ei laskettu kuuluvaksi Suomen joukkueeseen. Kilpailussa vain maan kolmen nopeimman pisteet vaikuttivat joukkueen sijoitukseen. Lis\xc3\xa4ksi h\xc3\xa4n kilpaili maratonjuoksussa vuosien 1924 ja 1932 kes\xc3\xa4olympialaisissa.'